樂靖宜

樂靖宜係中華人民共和國女子泳手，上海人，老公都係上海籍泳手。

樂靖宜1982年入上海體育俱樂部練水，1988年入選上海市游水隊，1991年入選國家隊。佢參加過兩屆奧林匹克運動會。1992年夏季奧林匹克運動會攞咗4×100米自由式接力銀牌；1996年夏季奧林匹克運動會攞咗100米自由式金牌同50米自由式銀牌，面金牌係中國游水隊喺嗰屆奧運嘅唯一一面金牌。1994年世界游泳錦標賽，佢以54秒01秒打破咗女子100米自由式嘅世界紀錄。

1997年樂靖宜退役之後，入咗上海交通大學外文系學嘢。之後去美國踎咗幾年，又返上海開咗間綜合性健身俱樂部。

樂靖宜癡迷漫畫，最鍾意《蠟筆小新》。佢喺上海復旦大學東門開咗一間漫畫書屋。

類:中國泳手
類:中國奧運金牌得主
類:上海人
靖宜